VABILO NA INKLUZIJSKI POHOD

Spoštovani!

Po 40-ih letih, ko se je na Jančah zbralo več kot 200 slepih in slabovidnih ter njihovih spremljevalcev, vasKulturno-prosvetno in športno rekreativno društvo slepih in slabovidnih »Karel Jeraj« vabi na inkluzijski pohod na Janče.

Naš dogodek bomo izvedli v nedeljo, 11. 09. 2022 ob 9. uri iz izhodiščne točke na železniški postaji v Jevnici.

Pohod bomo organizirali ob 65-letnice delovanja našega društva in ob 60-letnici prvega organiziranega vzpona slepih in slabovidnih na Triglav.

Na Jančah bomo pripravili kratek kulturni program, po kosilu pa bo poskrbljeno za družabni del s plesom in glasbo za katero bo poskrbel duo SIMI.

Na voljo bosta dve poti, saj gredo z nami tudi invalidi na vozičkih, kar pomeni, da bo na voljo tudi lažja pot, da bo primerna za tiste, ki ste manj pripravljeni oziroma z malo manj kondicije.

1. Skupina iz Jevnice ob 9. uri

Na železniški postaji v Jevnici po planinski poti.

1. Skupina iz Zgornje Jevnice 9.15

Pot začnemo pod kmetijo v Zgornji Jevnici 12, kjer se prične makadamska cesta v križišču Janče, Jevnica.

Organiziran bo avtobusni prevoz iz Ljubljane in iz Domžal.

Ljubljana:

8.00 Na postajališču LPP Kolodvor – smer iz centra

8.10 Na postajališču LPP Kolosej

Domžale:

8.20 Na glavni avtobusni postaji

Odhod iz Janč je prvi avtobus predviden za 15.30, drugi pa za 17.00 uri.

Za prehrano bo možno naročiti:

Pasulj, ričet ali joto »s klobaso ali brez«

Prijave zbiramo do petka 2. septembra na št. 051 318-296 »Sašo Dreven« ali na -e-naslovu

info@kpsrd.si. Dodatne informacije pa lahko dobite na telefonski številki 041 449-442.

Ker je število mest omejeno, pohitite s prijavo.

Zaradi lažje organizacije, nam ob prijavi prosimo navedite ali potrebujete spremljevalca, kaj boste jedli in, če potrebujete prevoz, kje boste vstopili na avtobus. Prijaviti se je potrebno tudi, če pridete z lastnim prevozom oziroma z vlakom do Jevnice.

Zbirali bomo le prostovoljne prispevke.

V upanju, da se srečamo, vas lepo pozdravljamo!

 Predsednik društva:

 Miha Jakopin